**Ivana Brlić Mažuranić**

Ivana Brlić Mažuranić poznata je hrvatska spisateljica. Rođena je 18. travnja 1874. u Ogulinu. Njen otac Vladimir Mažuranić bio je državni odvjetnik, a majka Henrietta rođ. Bernath, bogata nasljednica ugledne varaždinske obitelji. Ivana je bila najstarije dijete u obitelji, imala je dva brata i sestru. Njezin je djed bio ban Ivan Mažuranić koji je donio zakon o obveznoj osnovnoj školi u Hrvatskoj.

Ivana se iz Ogulina sa svojom obitelji preselila u Karlovac, zatim u Jastrebarsko te potom u Zagreb. U Zagrebu je pohađala školu. Osim što uči u javnoj školi, Ivana prima poduku i kod kuće.

U Zagrebu su često večeri provodili kod djeda – bana pučanina koji im je često pričao i priče i učio ih dobru ponašanju, govorio im je koliko je važno obrazovanje, a govorio je čak 9 jezika.

Obitelj Mažuranić ljetovala je u okolici Varaždina. Tamo je kuću ljetnikovac imala Ivanina baka, majčina majka, a Ivana je obožavala to mjesto, često je sjedila s bakom i slušala njezine priče, a kasnije je i sama pisala i pričala svojoj djeci.

U vrijeme kad je Ivana živjela nije bilo uobičajeno da žene rade sve poslove koje rade i muškarci pa tako nije bilo puno žena koje su bile obrazovane i koje su bile npr. političarke, književnice, liječnice i sl. Ivana je svoju prvu pjesmu koju je objavila potpisala kao Vladimir Šumski.

U dobi od 17 godina Ivana je upoznala svog zaručnika Vatroslava Brlića, odvjetnika iz Slavonskog Broda. Vjenčali su se na Ivanin 18. rođendan te su se preselili u Slavonski Brod. Posvetila se obitelji, obrazovanju i književnom radu. Imala je sedmero djece i njima je pričala priče koje je kasnije i objavila.

 Najpoznatija su joj djela roman o malom postolarskom šegrtu *Čudnovate zgode šegrta Hlapića* i zbirka od osam priča *Priče iz davnine*.

 Umrla je 21. rujna 1938. u Zagrebu.